OpenLLM-France/wikimedia huggingface dataset:
# Mare de Déu del Carme de Montornès del Vallès

La Mare de Déu del Carme de Montornès del Vallès és una església de Montornès del Vallès (Vallès Oriental) inclosa a l'Inventari del Patrimoni Arquitectònic de Catalunya.

## Descripció

Edifici religiós de planta rectangular, que correspon a la nau principal i un petit cos annexa que correspon a la capella del Santíssim. El sistema de teulada és de dues vessants amb la particularitat que el carener es troba enfonsat en el centre de la coberta. El material utilitzat és ciment arrebossat i pintat. A l'entrada hi ha un petit porxo amb tres columnes de ciment. En el interior, la capella del Santíssim, que es troba al costat esquerre, queda separada de la nau principal per una sèrie de columnes. L'absis és rectangular.

## Història

L'església fou començada l'any 1972 i actualment resta inacabada.

## Referències

* 1 2 «Mare de Déu del Carme de Montornès del Vallès». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 octubre 2017].
# Madison

«Madison» té aquests significats:
* Toponímia:
** Madison (Alabama)
** Madison (Arkansas)
** Madison (Carolina del Nord)
** Madison (Dakota del Sud)
** Madison (Florida)
** Madison (Geòrgia)
** Madison (Illinois)
** Madison (Indiana)
** Madison (Kansas)
** Madison (Minnesota)
** Madison (Mississipi)
** Madison (Missouri)
** Madison (Nebraska)
** Madison (Nova Hampshire)
** Madison (Nova Jersey)
** Madison (Nova York)
** Madison (Ohio)
** Madison (Pennsilvània)
** Madison (Virgínia)
** Madison (Virgínia de l'Oest)
** Madison (Wisconsin), capital de l'estat de Wisconsin als Estats Units d'Amèrica
** Madison Heights (Virgínia), concentració de població designada pel cens dels Estats Units a l'estat de Virgínia
** Madison Lake, població dels Estats Units a l'estat de Minnesota
** Madison Park, concentració de població designada pel cens dels Estats Units a l'estat de Nova Jersey
** Fort Madison, població dels Estats Units a l'estat d'Iowa
** New Madison, població dels Estats Units a l'estat d'Ohio
** North Madison, concentració de població designada pel cens dels Estats Units a l'estat d'Ohio
* Miscel·lània:
** James Madison (Port Conway, Virgínia, 1751 – Montpelier, Virgínia, 1836), advocat i President dels Estats Units (1809-17)
** Madison Avenue, avinguda del borough de Manhattan, a la ciutat de Nova York
** Els ponts de Madison, pel·lícula estatunidenca dirigida i interpretada per Clint Eastwood
** Madison Square Garden, pavelló de la ciutat de Nova York, Estats Units
** Kelly Madison
# Madis Mihkels

Madis Mihkels (Tartu, 31 de maig de 2003) és un ciclista estonià, professional des del 2020. Actualment corre a l'equip Intermarché-Circus-Wanty.
Com a cadet, menor de 17 anys, va destacar el 2019 en guanyar dues medalles d'or al Festival Olímpic de la Joventut Europea disputat a Bakú. Aquell mateix any es proclamà campió nacional de contrarellotge.
Com a júnior, menor de 19 anys, guanyà el Campionat d'Estònia de ciclocròs el 2019 i el 2020. El 2021 guanyà el Campionat d'Estònia júnior de ruta i de contrarellotge. Al final de la temporada va guanyar la medalla de bronze al campionat del món júnior en carretera que es va disputar a Flandes. El desembre de 2021 es va anunciar el seu fitxatge per l'equip Intermarché-Wanty-Gobert Matériaux per a les temporades 2023 i 2024, previ pas per l'equip Team Ampler-Tartu2024 durant el 2022.
El primer gran èxit a l'UCI Europa Tour fou una victòria d'etapa a la Volta a Estònia del 2022.

## Palmarès

* 2019
** Campió d'Estònia en contrarellotge cadet
** Medalla d'or en ruta al Festival Olímpic de la Joventut Europea
** Medalla d'or en contrarellotge al Festival Olímpic de la Joventut Europea
* 2021
** Campió d'Estònia en ruta júnior
** Campió d'Estònia en contrarellotge júnior
** Vencedor de 2 etapes a l'One Belt One Road Nation's Cup
* 2022
** Vencedor d'una etapa a la Volta a Estònia
* 2023
** Vencedor d'una etapa a la Volta a Alemanya

## Referències

* ↑ «Intermarché–Wanty–Gobert Matériaux». Union Cycliste Internationale. [Consulta: 13 gener 2023].
* ↑ «Dries De Pooter dans le WorldTour en 2023 - Actualité» (en francès), 2021-12-15CET09:12:00. [Consulta: 18 setembre 2023].
* ↑ «Madis Mihkels croit en lui - Actualité» (en francès), 2022-04-26CEST10:05:00. [Consulta: 18 setembre 2023].
* ↑ Montes, Daniel. «1ª Tour Estonia: Mihkels sorprende al BikeExchange» (en castellà), 27-05-2022. [Consulta: 18 setembre 2023].
* ↑ «. Tour d'Estonie - Madis Mihkels mate Kaden Groves et les sprinteurs» (en francès), 27-05-2022. [Consulta: 18 setembre 2023].

## Enllaços externs

* Fitxa a sitiodeciclismo.net
* Fitxa a cqranking.com
* Madis Mihkels a ProCyclingStats
# Magia verde

Magia verde és una pel·lícula italiana de caràcter documental dirigida el 1953 per Gian Gaspare Napolitano.

## Argument

Tracta del viatge que van fer travessant Amèrica del Sud el grup de l'esportista italià Leonardo Bonzi i el director Gian Gaspare Napolitano.
És famosa l'escena d'un boví devorat pel les piranyes. Per obtenir el millor resultat, l'escena es va rodar diverses vegades i es van sacrificar bestiar.
Circula una llegenda urbana que diu que alguns indígenes van vendre a un parent d'edat avançada (destinat a la mort de totes maneres) per ser devorats per una boa i que fou filmat per al documental. L'escena va començar, però alguns dels grups van tenir consciència disparant a l'animal i el vell va ser retornat als seus parents.

## Repartiment

* Carlos Montalbán - Narrador, versió EUA (veu)
* Bret Morrison - Narrador, versió EUA (veu)
* Leonardo Bonzi - Ell mateix (membre de l'expedició)
* Gian Gaspare Napolitano - Ell mateix (membre de l'expedició)
* Mario Craveri - Ell mateix (membre de l'expedició)
* Giovanni Raffaldi - Ell mateix (membre de l'expedició)
* Jose Docarmo - Ell mateix (Pilot)

## Premis

* Ós de Plata al 3r Festival Internacional de Cinema de Berlín
* Premi de la pel·lícula d'exploració al 6è Festival Internacional de Cinema de Canes

## Referències

* ↑ FilmTV. «Aneddoti e curiosità by Dizionario del Turismo Cinematografico: Quelle storie snuff a proposito di MAGIA VERDE | FilmTV.it».
* ↑ «Còpia arxivada». berlinale.de. Arxivat de l'original el 2013-10-15. [Consulta: 9 agost 2019].
* ↑ «Festival de Cannes: Green Magic». festival-cannes.com. [Consulta: 23 gener 2009].
# Marina Karella

Marina Karella, princesa de Grècia (Atenes, 17 de juliol de 1940). Princesa de Grècia i de Dinamarca pel seu matrimoni amb el príncep Miquel de Grècia. És una reconeguda pintora grega que ha exposat a la majoria de galeries d'art de Grècia.
Filla de Theodoros Karellas i Elli Halikiopoulos, una família de l'alta burgesia industrial atenenca dedicada a la branca tèxtil, Marina Karella estudià a Atenes, a l'Escola de Belles Arts, amb Iannis Tsarukhis i el gran pintor Oscar Kokoschka, i després a l'École des Beaux-Arts de París i a Salzburg, a la Facultat de Kokoschka.
Va fer la seva primera exposició al Festival dels Dos Mons a Spoleto, Itàlia. A la dècada de 1970 va exposar a la Galleria Levi de Milà i posteriorment al Centre George Pompidou de París (1979), a la Galeria Iolas de Nova York (1982) o a les Galeries Zoumboulakis, d'Atenes (2008), entre d'altres. Ha format part d'exposicions al Musée National d'Art Moderne de París (1992), i al Museu d'Art Contemporani de Tessalònica (2013). A la dècada de 1980 va fer una estada a Nova York i les seves pintures es van fer més «fosques»; el seu treball posterior es va orientar als retrats i les imatges inspirades en la natura.
Ha exposat arreu del món, i al 2005 es va organitzar una exposició retrospectiva de la seva obra al Museu Benaki, d'Atenes. Hi ha obra seva a grans museus i institucions, com ara el Centre Pompidou, el Museu Vorres d'Atenes o el Museu Thyssen-Bornemisza.

## Referències

* 1 2 3 4 «Marina Karella - From Paris to Greece, with love». ellines.com. [Consulta: 25 maig 2020].
* 1 2 «Marina Karella» (en anglès). Galerie Mitterrand. Arxivat de l'original el 2018-06-02. [Consulta: 25 maig 2020].
* ↑ «Karella Marina» (en anglès americà). Galeries Zoumboulakis. [Consulta: 25 maig 2020].
* ↑ «Marina Karella» (en grec). Benaki Museum. [Consulta: 25 maig 2020].
# Mainar

Mainar és un municipi de la província de Saragossa, a la comunitat autònoma d'Aragó i enquadrat a la comarca de la Camp de Daroca.
# Marquesat de Viluma

El Marquesat de Viluma és un títol nobiliari, creat pel rei Ferran VII en commemoració de la victòria en la Batalla de Sipe Sipe o Batalla de Viluma, que succeïa el 29 de novembre de 1815, durant la Tercera expedició auxiliadora a l'Alt Perú en el marc de les guerres d'independència hispanoamericanes, a favor del general Joaquín de la Pezuela, qui també fou ascendit a tinent general i nomenat XXXIX Virrei del Perú.

## Enllaços externs

* El marquesat de Viluma - Castellà
# Malimbe de Cassin

El malimbe de Cassin (Malimbus cassini) és un ocell de la família dels ploceids (Ploceidae).

## Hàbitat i distribució

Habita boscos i àrees empantanegades de les terres baixes del sud de Ghana i sud de Camerun, el Gabon, la República del Congo, sud-oest de la República Centreafricana i centre, nord, nord-est i est de la República Democràtica del Congo.

## Referències

* ↑ «Malimbe de Cassin». Cercaterm. TERMCAT, Centre de Terminologia. Rev. 20/02/2022(català)
# Higashi-Yodogawa

Higashi-Yodogawa (東淀川区, Higashi-Yodogawa-ku), sovint romanitzat com a Higashiyodogawa, és un dels 24 districtes urbans de la ciutat d'Osaka, capital de la prefectura homònima, a la regió de Kansai, Japó. El nom del districte, Higashi-Yodogawa, es pot traduir al català com "Yodogawa de l'est" o "Yodogawa oriental", fent així referència a la seua posició geogràfica a la ciutat. Higashi-Yodogawa és principalment una zona residencial i una ciutat dormitori per als treballadors del centre.

## Geografia

El districte de Higashi-Yodogawa es troba localitzat a l'extrem més septentrioccidental de la ciutat d'Osaka, al centre de la prefectura homònima. Pel districte passen els rius Yodo, Kanzaki i l'Ai. El terme de Higashi-Yodogawa limita amb els municipis de Suita, Settsu i Moriguchi al nord i nord-est respectivament i amb els districtes capitalins d'Asahi, Miyakojima i Kita al sud; i amb Yodogawa a l'oest.

### Barris

Els barris del districte de Higashi-Yodogawa són els següents:
* Aikawa (相川)
* Awaji (淡路)
* Itakano (井高野)
* Ōsumi (大隅)
* Kami-Shinjō (上新庄)
* Kita-Eguchi (北江口)
* Kunijima (柴島)
* Komatsu (小松)
* Shimo-Shinjō (下新庄)
* Zuikō (瑞光)
* Sugahara (菅原)
* Daidō (大桐)
* Daidō-Minami (大道南)
* Toyosato (豊里)
* Nishi-Awaji (西淡路)
* Higashi-Awaji (東淡路)
* Higashi-Nakajima (東中島)
* Hōshin (豊新)
* Minami-Eguchi (南江口)

## Història

El districte de Higashi-Yodogawa es creà l'1 d'abril de 1925 amb l'incorporació a la ciutat d'Osaka de diferents municipis del ja desaparegut districte de Higashinari. Entre els anys 1931 i 1939 es reajusten els barris del districte, pràcticament idèntics als actuals. L'actual districte d'Asahi s'escindeix de Higashi-Yodogawa l'any 1932, seguit de l'antic districte d'Ōyodo (actualment Kita) el 1943. L'any 1974, la part occidental del districte se separa, creant-se així el nou districte de Yodogawa. Als referèndums de 2015 i 2020, el districte es mostrà a favor de dissoldre la ciutat d'Osaka.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| ND | ND | ND | ND | ND | 154.757 | 165.370 |
| 1990 | 2000 | 2010 | 2020 | 2030 | 2040 | 2050 |
| 180.815 | 183.888 | 176.585 | 177.399 | - | - | - |

## Transport
### Ferrocarril

* Companyia de Ferrocarrils del Japó Occidental (JR West)
** Awaji
* Metro d'Osaka
** Itakano - Zuikō Yonchōme - Daidō-Toyosato
* Ferrocarril Elèctric Hankyū
** Sōzenji - Awaji - Kami-Shinjō - Aikawa - Kunijima - Shimo-Shinjō

### Carretera

* Nacional 479
* Diverses carreteres prefecturals.

## Referències

* ↑ https://map.yahoo.co.jp/address?ac=27114
* ↑ https://minchizu.jp/osaka/o-higashiyodogawa.html
* ↑ https://www.city.osaka.lg.jp/shimin/page/0000084677.html
* 1 2 https://www.oml.city.osaka.lg.jp/index.php?page_id=1149
* ↑ «Còpia arxivada». Arxivat de l'original el 2020-12-02. [Consulta: 2 novembre 2020].
* ↑ Statistics Bureau of Japan
# Stasimopus

Stasimopus és un gènere d'aranyes migalomorfes de la família dels ctenízids (Ctenizidae). Viuen a Sud-àfrica.

## Espècie

L'abril de 2016, segons el World Spider Catalog, aquest gènere tenia reconegudes les següents espècies:
* Stasimopus artifex Pocock, 1902 – Sud-àfrica
* Stasimopus astutus Pocock, 1902 – Sud-àfrica
* Stasimopus bimaculatus Purcell, 1903 – Sud-àfrica
* Stasimopus brevipalpis Purcell, 1903 – Sud-àfrica
* Stasimopus caffrus (C. L. Koch, 1842) (espècie tipus) – Sud-àfrica
* Stasimopus castaneus Purcell, 1903 – Sud-àfrica
* Stasimopus coronatus Hewitt, 1915 – Sud-àfrica
* Stasimopus dreyeri Hewitt, 1915 – Sud-àfrica
* Stasimopus erythrognathus Purcell, 1903 – Sud-àfrica
* Stasimopus filmeri Engelbrecht & Prendini, 2012 – Sud-àfrica
* Stasimopus fordi Hewitt, 1927 – Sud-àfrica
* Stasimopus gigas Hewitt, 1915 – Sud-àfrica
* Stasimopus griswoldi Engelbrecht & Prendini, 2012 – Sud-àfrica
* Stasimopus hewitti Engelbrecht & Prendini, 2012 – Sud-àfrica
* Stasimopus insculptus Pocock, 1901 – Sud-àfrica
* Stasimopus insculptus peddiensis Hewitt, 1917 – Sud-àfrica
* Stasimopus kentanicus Purcell, 1903 – Sud-àfrica
* Stasimopus kolbei Purcell, 1903 – Sud-àfrica
* Stasimopus leipoldti Purcell, 1902 – Sud-àfrica
* Stasimopus longipalpis Hewitt, 1917 – Sud-àfrica
* Stasimopus mandelai Hendrixson & Bond, 2004 – Sud-àfrica
* Stasimopus maraisi Hewitt, 1914 – Sud-àfrica
* Stasimopus meyeri (Karsch, 1879) – Sud-est d'àfrica
* Stasimopus minor Hewitt, 1915 – Sud-àfrica
* Stasimopus nanus Tucker, 1917 – Sud-àfrica
* Stasimopus nigellus Pocock, 1902 – Sud-àfrica
* Stasimopus obscurus Purcell, 1908 – Sud-àfrica
* Stasimopus oculatus Pocock, 1897 – Sud-àfrica
* Stasimopus palpiger Pocock, 1902 – Sud-àfrica
* Stasimopus patersonae Hewitt, 1913 – Sud-àfrica
* Stasimopus poweri Hewitt, 1915 – Sud-àfrica
* Stasimopus purcelli Tucker, 1917 – Sud-àfrica
* Stasimopus quadratimaculatus Purcell, 1903 – Sud-àfrica
* Stasimopus qumbu Hewitt, 1913 – Sud-àfrica
* Stasimopus robertsi Hewitt, 1910 – Sud-àfrica
* Stasimopus rufidens (Ausserer, 1871) – Sud-àfrica
* Stasimopus schoenlandi Pocock, 1900 – Sud-àfrica
* Stasimopus schreineri Purcell, 1903 – Sud-àfrica
* Stasimopus schultzei Purcell, 1908 – Namíbia
* Stasimopus spinipes Hewitt, 1917 – Sud-àfrica
* Stasimopus spinosus Hewitt, 1914 – Sud-àfrica
* Stasimopus steynsburgensis Hewitt, 1915 – Sud-àfrica
* Stasimopus suffuscus Hewitt, 1916 – Sud-àfrica
* Stasimopus tysoni Hewitt, 1919 – Sud-àfrica
* Stasimopus umtaticus Purcell, 1903 – Sud-àfrica
* Stasimopus umtaticus rangeri Hewitt, 1927 – Sud-àfrica
* Stasimopus unispinosus Purcell, 1903 – Sud-àfrica

## Referències

* 1 2 «Gen. Stasimopus Simon, 1892». World Spider Catalog. [Consulta: 16 abril 2016].
* Simon, 1892: Histoire naturelle des araignées. París, vol.|1, p.|1-256 (text integral).
# Campionat Autonòmic de Frontó per Parelles

El Campionat Autonòmic de Frontó per Parelles és una competició de frontó valencià organitzada per la Federació de Pilota Valenciana on participen equips formats per parelles de pilotaris que representen a un club de pilota.

## Historial

| Any | Campió | Subcampió | Resultat | Frontó |
| 2012 | Adrián III i Morales Equip: Quart de Poblet | Enrique i Adrián II Equip: Museros | | |
| 2011 | Salva i Montesa, Equip: El Puig | Pasqual II i Zarzo, Equip: La Pobla de Vallbona | 41-38 | El Puig |
| 2010 | Adrián II i Enrique, Equip: Museros | Pasqual II i Zarzo, Equip: La Pobla de Vallbona | 41-32 | Natzaret (València) |
| 2009 | Lemay i Zacarías, Equip: Quart de Poblet | Montesa i Salva, Equip: El Puig | 41-33 | Xest |
| 2008 | Lemay i Zacarías, Equip: Quart de Poblet | Montesa i Puchol, Equip: El Puig | 41-29 | El Puig |
| 2007 | Lemay i Zacarías, Equip: Quart de Poblet | José de Moixent i Vicent de Càrcer, Equip: Canals | 41-21 | Quart de Poblet |
| 2006 | Lemay i Zacarías, Equip: Quart de Poblet | Salva del Puig i Puchol, Equip: El Puig | 41-21 | El Puig |
| 2005 | Lemay i Zacarías, Equip: Quart de Poblet | El Puig | | |
| 2004 | Lemay i Zacarías, Equip: Quart de Poblet | El Puig | | |
| 2003 | Almussafes | Quart de Poblet | | |
| 2002 | Quart de Poblet A | Quart de Poblet B | | |
| 2001 | El Puig | Quart de Poblet | | |
| 2000 | Quart de Poblet | La Pobla de Vallbona | | |
| 1999 | El Puig | Quart de Poblet | | |
| 1998 | No es va jugar |
| 1997 | El Puig | Quart de Poblet | | |
| 1996 | La Pobla de Vallbona | Quart de Poblet | | |
| 1995 | La Pobla de Vallbona | El Puig | | |
| 1994 | Borbotó | Utiel | | |
| 1993 | Alfafar | Albal | | |
| 1992 | Alfafar A | Alfafar B | | |
| 1991 | Alfafar C | El Puig | | |
| 1990 | Alfafar C | Alfafar A | | |
| 1989 | La Pobla de Vallbona | Alcàsser | | |
| 1988 | Quart de Poblet | Pedralba | | |
| 1987 | Alfafar A | Alfafar B | | |
# Campionat d'Europa de keirin masculí

* Aquest article és sobre la competició masculina. Per a la competició femenina, vegeu Campionat d'Europa de keirin femení
El Campionat d'Europa de keirin masculí és el campionat d'Europa de Keirin organitzat anualment per la UEC. Es porten disputant des del 2010 dins els Campionats d'Europa de ciclisme en pista.

## Pòdiums dels Guanyadors

| Proves | Or | Plata | Bronze |
| 2010 | Jason Kenny (GBR) | Matthew Crampton (GBR) | Adam Ptacnik (CZE) |
| 2011 | Matthew Crampton (GBR) | Christos Volikakis (GRE) | François Pervis (FRA) |
| 2012 | Tobias Wächter (GER) | Joachim Eilers (GER) | Denís Dmítriev (RUS) |
| 2013 | Maximilian Levy (GER) | Jason Kenny (GBR) | François Pervis (FRA) |
| 2014 | Joachim Eilers (GER) | Matthijs Büchli (NED) | Denís Dmítriev (RUS) |
| 2015 | Pavel Kelemen (CZE) | François Pervis (FRA) | Denís Dmítriev (RUS) |
| 2016 | Tomáš Bábek (CZE) | Andri Vynokurov (UKR) | Charlie Conord (FRA) |
| 2017 | Maximilian Levy (GER) | Shane Perkins (RUS) | Andri Vynokurov (UKR) |

## Vegeu també

* Campionat del món de keirin masculí

## Enllaços externs

* Web de l'UEC Arxivat 2016-10-24 a Wayback Machine.
* Palmarès a cyclebase.nl
# Campionat d'Europa de touch rugbi

El Campionat d'Europa de touch rugbi (en anglès: European Touch Championships, també anomenat Euro's) és una competició biennal de touch rugbi disputada entre les millors seleccions nacionals del continent europeu. La Federació Europea de Touch (EFT) s'encarrega de l'organització de la competició.

## Historial
### Categoria masculina

| Edició | Any | Seu | Campió | Segon classificat |
| I detalls | 1996 | Halifax (Anglaterra) | Japan Aichi | Anglaterra |
| II detalls | 1998 | Nottingham (Anglaterra) | Gal·les | Anglaterra |
| III detalls | 2000 | Edimburg (Escòcia) | Gal·les | Escòcia |
| IV detalls | 2002 | Cardiff (Gal·les) | Anglaterra | Escòcia |
| V detalls | 2004 | Jersey (Illes Anglonormandes) | Anglaterra | Gal·les |
| VI detalls | 2006 | Edimburg (Escòcia) | Anglaterra | Gal·les |
| VII detalls | 2008 | Massy (França) | Anglaterra | Gal·les |
| VIII detalls | 2010 | Bristol (Anglaterra) | Escòcia | Gal·les |
| IX detalls | 2012 | Treviso (Itàlia) | Escòcia | Anglaterra |
| X detalls | 2014 | Swansea (Gal·les) | Anglaterra | Gal·les |
| XI detalls | 2016 | | | |

### Categoria femenina

| Edició | Any | Seu | Campió | Segon classificat |
| I detalls | 1996 | Halifax (Anglaterra) | Anglaterra | Japan Aichi |
| II detalls | 1998 | Nottingham (Anglaterra) | Anglaterra | Gal·les |
| III detalls | 2000 | Edimburg (Escòcia) | Gal·les | Anglaterra |
| IV detalls | 2002 | Cardiff (Gal·les) | Anglaterra | Escòcia |
| V detalls | 2004 | Jersey (Illes Anglonormandes) | Anglaterra | Escòcia |
| VI detalls | 2006 | Edimburg (Escòcia) | Anglaterra | Escòcia |
| VII detalls | 2008 | Massy (França) | Anglaterra | Escòcia |
| VIII detalls | 2010 | Bristol (Anglaterra) | Anglaterra | Gal·les |
| IX detalls | 2012 | Treviso (Itàlia) | Anglaterra | Gal·les |
| X detalls | 2014 | Swansea (Gal·les) | Anglaterra | Gal·les |
| XI detalls | 2016 | | | |

### Categoria mixta

| Edició | Any | Seu | Campió | Segon classificat |
| I detalls | 1996 | Halifax (Anglaterra) | Japan Aichi | Gal·les |
| II detalls | 1998 | Nottingham (Anglaterra) | Gal·les | Anglaterra |
| III detalls | 2000 | Edimburg (Escòcia) | Jersey | Gal·les |
| IV detalls | 2002 | Cardiff (Gal·les) | Jersey | Gal·les |
| V detalls | 2004 | Jersey (Illes Anglonormandes) | Jersey | Anglaterra |
| VI detalls | 2006 | Edimburg (Escòcia) | Anglaterra | Jersey |
| VII detalls | 2008 | Massy (França) | Escòcia | Anglaterra |
| VIII detalls | 2010 | Bristol (Anglaterra) | Irlanda | Gal·les |
| IX detalls | 2012 | Treviso (Itàlia) | Escòcia | Anglaterra |
| X detalls | 2014 | Swansea (Gal·les) | Escòcia | Anglaterra |
| XI detalls | 2016 | | | |

## Referències

* ↑ «European Championships». TouchEurope.org. Arxivat de l'original el 2016-03-04. [Consulta: 12 gener 2014].
* 1 2 3 «European Champs» (en anglès). Federació Internacional de Touch. [Consulta: 12 gener 2014].

## Enllaços externs

* Campionat d'Europa de touch rugbi - Lloc web oficial
* TouchEurope.org - European Championships Arxivat 2014-01-12 a Wayback Machine. (anglès)
# Campionat d'Europa de scratch masculí

* Aquest article és sobre la competició masculina. Per a la competició femenina, vegeu Campionat d'Europa de scratch femení
El Campionat d'Europa de scratch masculí és el campionat d'Europa de Scratch organitzat anualment per la UEC. Es porten disputant des del 2014 dins els Campionats d'Europa de ciclisme en pista.

## Pòdiums dels Guanyadors

| Proves | Or | Plata | Bronze |
| 2014 | Otto Vergaerde (BEL) | Eloy Teruel (ESP) | Edward Clancy (GBR) |
| 2015 | Sebastián Mora (ESP) | Tristan Marguet (SUI) | Adrian Tekliński (POL) |
| 2016 | Gaël Suter (SUI) | Adrian Tekliński (POL) | Wim Stroetinga (NED) |
| 2017 | Adrien Garel (FRA) | Krisztián Lovassy (HUN) | Roman Gladysh (UKR) |

## Vegeu també

* Campionat del món de scratch masculí

## Enllaços externs

* Web de l'UEC Arxivat 2016-10-24 a Wayback Machine.
* Palmarès a cyclebase.nl